Gregorius de Regio

Gregorius de Regio seu vulgo Gregorio da Reggio (Regio Lepidi natus medio fere saeculo XVI; mortuus anno circiter 1618) fuit frater Capuccinus herbariusque conventus Montis Calvarii iuxta Bononiam.De hoc conventu Inde in alia monasteria, in montes Appenninos necnon Alpes, undique in Italiam itinera botanica faciebat. Litteras de plantis repertis ad Carolum Clusium crebriter mittebat. Plantas rariores collegit tam ad herbarium conventus quam ad hortos patronorum ornandas, videlicet comitis Haller von Hallerstein, Alexandri Farnesii cardinalis (creatoris hortorum Farnesianorum), Vincentii Gonzagae.

 Commentariuncula "de varietate capsicorum" 
Textum brevem, cui ipse fortasse titulum "De varietate capsicorum" praefixerat, ad Clusium misit, qui, Latine versum, auctore rite citato, sine titulo praefixo, capitulis divisum, imaginibus novis illustratum, intra opus suum nomine Curae posteriores divulgavit (Antverpiae, 1611: pp. 95-108). Qui textus de speciebus cultis generis Capsici et praecipue de fructibus vel capsicis ipsis disserit.

 Notae 

 Bibliographia 
 Florike Egmond, The World of Carolus Clusius: Natural History in the Making, 1550-1610. Londinii: Pickering & Chatto, 2010 Textus 

 Nexus externi 
 Textus operis "De varietate capsicorum"

Categoria:Nati saeculo 16
Categoria:Mortui saeculo 17
Categoria:Franciscani
Categoria:Botanistae Italiae
Categoria:Viri
Categoria:Solanologi